cyanic-selkie/wikianc huggingface dataset:
सुनिलबहादुर थापा
सुनिलबहादुर थापा नेपाली राजनीतिकर्मी तथा पूर्वमन्त्री हुन्। यिनी नेपाली कांग्रेस को १४ औं अधिवेशन बाट केन्द्रीय सदस्य निर्वाचित भएका छन्। उनले २०७० सालको संविधानसभा निर्वाचनमा धनकुटा जिल्ला क्षेत्र नं. २बाट राष्ट्रिय प्रजातन्त्र पार्टीका तर्फबाट प्रत्यक्ष सीटबाट विजय हासिल गरेका थिए। यिनी २०७४ जेठमा बनेको शेरबहादुर देउवाको मन्त्रीमण्डलमा वाणिज्य तथा आपूर्ति मन्त्री बनेका थिए। २०७४ को स‌ंसदीय निर्वाचनमा धनकुटा क्षेत्र नं १बाट सङ्घीय प्रतिनिधि सदस्यमा चुनाव लडेका थापा नेकपा एमालेका राजेन्द्रकुमार राई सँग पराजित भए।
थापाले लामो समय संयुक्त राष्ट्रसंघ अन्तरगत विभिन्न देशमा सेवा गरेका छन्। उनी सन् २०११ मा शरणार्थी सम्बन्धि राष्ट्रसंघीय उच्च आयोग (UNHCR)को सुडानमा कार्यरत रहेका बेला राजीनामा गरी राजनीतिमा प्रवेश गरेका थिए। त्यसपछि उनी राष्ट्रिय प्रजातन्त्र पार्टीको महाधिवेशनबाट केन्द्रीय सदस्यमा निर्वाचित भएका थिए। उनी २०७७ सालमा नेपाली कांग्रेस प्रवेश गरी सह महामन्त्री बनेका थिए। थापा पूर्वप्रधानमन्त्री सूर्यबहादुर थापाका छोरा हुन्।
फलाँटे भुम्लु
फलाँटे भुम्लु नेपालको बागमती अञ्चलको काभ्रेपलाञ्चोक जिल्लामा अवस्थित एक गाउँ विकास समिति हो ।
निजामाबाद जिल्ला
निजामाबाद जिल्ला भारतीय राज्य तेलङ्गानाको एउटा जिल्ला हो।
टिटिहिरिया
टिटिहिरिया नेपालको मध्यपश्चिमाञ्चल विकास क्षेत्र, बाँके जिल्लामा अवस्थित गाँउ विकास समिति हो।
मादल
मादल नेपालको एक प्रसिद्व ताल बाजा हो। यो नेपाली समाजको मुख्य बाजा हो । नेपाली समाजको सबै सांस्कृतिक कार्यहरूमा यसको प्रयोग हुन्छ । यो बाजा मगर (नाग) जातिको बाजा मानिन्छ । सबैभन्दा पहिले मादल बजाउने मगर समुदाय हो। यसलाई दुई हातले कुटेर बजाउनु पर्छ । मादल कम्मरमा भिरेर बजाइन्छ ।
निर्माण
छतिउन, दार तथा खमारीको काठबाट मादल बनाइन्छ । काठमा ढुङ्ग्रो पारेर दुवैपट्टी छालाले मोरेर खरी (मसला) लगाइएको हुन्छ । खरी बनाउँदा काँस र किटको धूलो मिसाइन्छ । यसको एकापट्टी केही सानो, अर्कापट्टी अलिक ठूलो पारेर बनाइएको हुन्छ । ठूलो भागलाई भाले र सानो भागलाई पोथी भनिन्छ ।
प्रकार
मादल दुई खाले हुन्छन् । पूर्वेली मादल र पश्चिमेली मादल । पूर्वेली मादल आकारमा अलिक ठूलो र पश्चिमेली मादल अलिक सानो हुन्छ ।
तिब्बती बौद्ध धर्म
तिब्बती बौद्ध धर्म बौद्ध धर्मको महायान शाखा हो जुन तिब्बत, मंगोलिया, भूटान, उत्तर नेपाल, उत्तर भारतको लद्दाख़, अरुणाचल प्रदेश, लाहौल तथा स्पीति जिल्ला र सिक्किम, रूसको कालमिकिया, तूवा र बुर्यातिया क्षेत्र एवं पूर्वोत्तरी चिनमा प्रचलित छन्। तिब्बती भाषा यस सम्प्रदायको धार्मिक भाषा हो र यसको अधिकतर धर्मग्रन्थ तिब्बती व संस्कृतमा लेखिएका छन्। वर्तमानकालमा चौदौं दलाई लामा यस सम्प्रदायको धार्मिक नेता हुन्।।
संविधान
संविधान राष्ट्रको मूल कानुन हो। जसले सरकारको स्वरूप निर्धारण गर्दछ र सरकारी शक्तिको सीमाङ्कन गरी राज्यको काम कारवाहीलाई वैधता प्रदान गर्दछ। यसलाई संविधान सभा वा अन्य यस्तै प्रक्रियाबाट निर्मित गरी राज्यको शासन र शासन प्रणाली सञ्चालन गर्ने वैधानिकता शासकवर्गलाई जनताले प्रदान गरेका हुन्छन।
छोटकरीमा संविधान राष्ट्रको मार्गचित्र र नागरिक अधिकारको वडापत्र हो ।
‍‍संविधानमा रहने विषयवस्तुहरू
संविधानमा मूलरूपमा निम्न विषयको बारेमा उल्लेख रहेको हुन्छ :
स्वरूप
कुनै पनि पुस्तकमा पाठ,अभ्यास एकाइमा विभक्त रहे जस्तै संविधान पनि
विभाजन गरिएको हुन्छ। अब संविधानसभा २ मा आर्थिक वृद्धि, सामाजिक समृद्धि र जनहितको प्रत्याभूति कसरी हुन्छ भन्ने प्रश्न महत्त्वपूर्ण हुनुपर्छ । राष्ट्रिय पूँजी निर्माण र स्वाधीन अर्थतन्त्रको विकास कसरी हुन्छ ? मुलुकको औद्योगिकीकरण कसरी गरिन्छ ? कृषि अर्थतन्त्रलाई कसरी बलियो बनाइन्छ ? भूमिको वितरण कस्तो हुन्छ ? जातीय, लैङ्गिक तथा क्षेत्रीय विभेदहरू कसरी हल गरिन्छ ? रोजगारी कसरी सृजना हुन्छ ? सामाजिक सुरक्षाको बन्दोबस्त कसरी हुन्छ ? शिक्षा, स्वास्थ्य र आवासको ग्यारेण्टी भनेको के हो ? सबैभन्दा महत्त्वपूर्ण त यी र यस्ता प्रश्न नै हुन् । अब हुने संविधानसभा २ को निर्वाचनको बहसमा आउनुपर्ने खास विषयहरू पनि यिनै हुन् ।
दर्शनशास्त्रमा स्वरूप र चरित्रका सम्बन्धमा महत्त्वपूर्ण व्याख्या गरिएको रहेछ । दार्शनिक अभिमत भन्छ कि वस्तुको भौतिक स्वरूपमा जतिसुकै रङरोगन गरे पनि रूप वा चरित्र पदार्थको प्रधान पक्ष हो । स्वरूप सहायक मात्र हो । यो अभिमत पदार्थमा नभई समाज, विज्ञान र राजनीतिमा पनि उसरी नै लागू हुन्छ । नेपालका कम्युनिष्टहरूसमेत यही अभिमतका पृष्ठपोषक हुन् । उनीहरू पनि राज्यसत्ताको स्वरूपमा नभई चरित्रमा रूपान्तरणको बहस गर्छन् । उनीहरूको विचारमा स्वरूप माथिको अतिमोह नभई समाज परिवर्तनको बहस शुरू गर्नुपर्छ । तर, नेपाली राजनीतिमा राज्यको शासकीय स्वरूपमा चर्को बहस चलिरहेको छ । तर, चरित्रमाथिको बहस निकै मधुरो सुनिन्छ । त्यसो त शासकीय स्वरूपको अति अग्रज नेताहरूको शक्तिसङघर्ष र महत्त्वाकाङ्क्षासँग सम्बन्धित छ । जबकि नागरिकका लागि त जनमुखी चरित्रको राज्य निर्माण सबैभन्दा मुख्य कुरा हो । त्यसैले संविधानसभा २ मा राज्यको चरित्रमाथिको बहस चलाउनु परेको छ । यसका लागि निर्वाचनसँगै राज्यको चरित्र कस्तो बनाउने भन्ने प्रश्नको राजनीतिक जवाफ खोजौं अन्यथा दुईपटक त के हजारपटक संविधानसभाको निर्वाचन गरे पनि कागलाई बेल पाक्यो हर्ष न विस्मात नै हुनेछ ।
मेन्लो पार्क, क्यालिफोर्निया
मेन्लो पार्क संयुक्त राज्य अमेरिकाको क्यालिफोर्नियाको सान फ्रान्सिस्को खाडी क्षेत्रको सान माटियो काउन्टीको पूर्वी किनारमा अवस्थित एउटा सहर हो। यो सहरको उत्तर र पूर्वमा सान फ्रान्सिस्को खाडी, दक्षिणमा इस्ट पालो अल्टो, पालो अल्टो र स्ट्यानफोर्ड त्यस्तै पश्चिममा एथर्टन, उत्तर फेयर ओक्स र रेडवुड सहरले यसलाई घेरेको छ। मेन्लो पार्क क्यालिफोर्निया र संयुक्त राज्य अमेरिकाको सबैभन्दा शिक्षित सहरहरू मध्येको एक हो। यहाँ बसोबास गर्ने २५ वर्ष भन्दा माथिका ७०% व्यक्तिहरूले स्नातक तह वा सोभन्दा माथिल्लो शिक्षा प्राप्त गरिसकेका छन्। सन् २०१० को संयुक्त राज्य जनगणना अनुसार मेन्लो पार्कको जनसङ्ख्या ३२,०२६ रहेको थियो जुन सन् २०१८ मा आएर ३४,५४९ पुगेको छ। यस सहरमा फेसबुक निगम, गुगल तथा राउन्ड टेबल पिज्जाको व्यावसायिक मुख्यालय रहेको छ।
मार्टियान्स कम इन क्लाउड्स
मार्टियान्स कम इन क्लाउड्स अमेरिकन उपन्यासकार तथा लेखक फिलिप किन्ड्रेक डिकद्वारा लिखित लघुकथा हो ।
प्रकाशम जिल्ला
प्रकाशम जिल्ला भारतीय राज्य आंध्र प्रदेशको एउटा जिल्ला हो।
कैलो रबिन
कैलो रबिन नेपालमा पाइने एक प्रकारको चराको नाम हो ।
चार्ल्स ट्युप्पर
चार्ल्स ट्युप्पर क्यानडाका राजनितिज्ञ तथा क्यानडाका प्रधानमन्त्री थिए। उनको जन्म स.न् १८२१को जुलाई २ मा नोभा स्कटियाको एक सहरमा भएको थियो।
जनता समाजवादी पार्टी, नेपाल
जनता समाजवादी पार्टी, नेपाल, जसपा नेपाल ( जसपाा नेपाल) भर्खरै गठन राजनीतिक पार्टी हो। छ नेपाल दुई प्रमुख मधेस आधारित दुई प्रमुख दलको एकिकरण भएर यो पार्टी बनेको थियो। बाबुराम भट्टराई र उपेन्द्र यादवको समाजवादी पार्टी, नेपाल, र महन्थ ठाकुर, राजेन्द्र महतो, सरदसिंह भण्डारी, अनिल कुमार झा, महेन्द्र राय यादव, र राजकिशोर यादव लगायतको नेतृत्व राष्ट्रिय जनता पार्टी नेपाल भएको दुई दल एक भएका थिए।
इम्पोस्टर (लघुकथा)
इम्पोस्टर अमेरिकन उपन्यासकार तथा लेखक फिलिप किन्ड्रेक डिकद्वारा लिखित लघुकथा हो ।
जनता समाजवादी पार्टी, नेपाल
यसले समाजवादी पार्टी, नेपाल र झण्डा राष्ट्रिय जनता पार्टी नेपालको चुनाव चिन्ह प्रयोग गर्दछ।
प्रदेश सरकार
जसपाले प्रदेश न. २मा नेतृत्व गरिरहेका छन।
गोलोचन
गौलोचन/गोलोचन विश्वास गर्नेहरूका भनाइमा यो गाईको मुखबाट जन्मने जीव हो। यसको वर्णन सनातन बौद्धिक धर्मग्रन्थहरूमा धेरै ठाउँमा रहेको छ। यो गाईले खोक्दा निस्किन्छ तर अत्यन्त विरल घटनामा। जीवशास्त्री भैया खनालको यसमा तर्क छ- "सरासर अन्धविश्वास हो।
यसलाई अन्धबिश्वास मान्नु उचित छैन किनकि मेरो घरमा यो छ र यसले धेरै नै महत्त्वपूर्ण योगदान समेत दियेको छ।
रङ्गरेड्डी जिल्ला
रंगरेड्डी जिल्ला भारतीय राज्य आंध्र प्रदेशको एउटा जिल्ला हो।
क्युबा
क्युबा, आधिकारिक नाम गणतन्त्र क्युबा, (República de Cuba, ) क्यारिबियन सागरमा स्थित एउटा देश हो । धेरै स-साना द्वीप र एउटा ठूलो द्वीप मिलायेर यस देशको निर्माण भएको छ। यो देश संयुक्त राज्य, मेक्सिको, हाइटी, जमैका र बहामस नजिकस्थित छ। क्युबाको जनतालाई क्युबाई भन्छन, र उनीहरू स्पेनी भाषा बोल्छन। क्युबाको हावा-पानी तातो छ, तर त्याहाँ हरेक वर्ष हरिकेन (समुद्री तुफान) आउने गर्छ। क्युबाको राजधानी सहर हवाना हो। स्पेनी भाषामा त्याहाँको राजधानीलाई, "ला-हबाना" भन्छन ।
द कुकी लेडी
द कुकी लेडी अमेरिकन उपन्यासकार तथा लेखक फिलिप किन्ड्रेक डिकद्वारा लिखित लघुकथा हो ।
गमौडि
गमौडी एक गा.वि.स.हो। यो गा.वि.स. भेरी अञ्चलको दैलेख जिल्लामा पर्छ।
पार्क जि-सुङ
पार्क जि-सुङ (박지성; हाञ्जा: 朴智星; ) एक दक्षिण कोरियाली पूर्व व्यावसायिक फुटबल खेलाडी हुन् जो फुटबल मैदानमा मध्यपङ्क्तिबाट खेल्ने गरेका थिए। सन् २००५ देखि सन् २०१२ सम्म म्यानचेस्टर युनाइटेडबाट खेलेका पार्क वर्तमान समयमा सो क्लबको राजदूतको भूमिकामा काम गर्दैछन्। दक्षिण कोरियाको राजधानी सोलमा जन्मेका पार्क, आफ्नो फुटबल करियरमा १९ पुरस्कार जित्दै उनी एसियाको सबैभन्दा सफल फुटबल खेलाडी हुन्।  उनी एसियाको पहिलो फुटबल खेलाडी हुन् जसले युइएफए च्याम्पियन लिगको फाइनल खेल खेल्दै च्याम्पियन लिग जितेका थिए साथै उनी फिफा क्लब विश्वकप जित्ने पहिलो एसियाली खेलाडी हुन्।
केन्द्रीय आर्य भाषा परिवार
केन्द्रीय आर्य भाषा परिवार वा हिन्दी भाषा परिवार उत्तर भारत र मध्य भारतमा बोलिने सम्बन्धित भाषा परिवार हो। यी भाषा प्रजातिहरू आर्य भाषा परिवारको केन्द्रीय भाग बन्छन्, जुन आफैँ भारोपेली भाषा परिवारको एक हिस्सा हो। तिनीहरू ऐतिहासिक रूपमा मध्य प्राकृतहरूबाट आएका एक बोली निरन्तरता बनाउँछन्। हिन्दी इलाकामा अवस्थित, केन्द्रीय क्षेत्रले हिन्दुस्तानी भाषाको कौरवी (दिल्ली) बोली (धेरै जसलाई 'खरिबोली' भनिन्छ) समावेश गर्दछ, उत्तरी भारतको सम्पर्क भाषा जुन आधुनिक मानक हिन्दी र आधुनिक मानक उर्दु साहित्यको आधार हो।
भाषाहरू
यदि हिन्दीको बोलीविज्ञान भित्र एक सहमतिलाई उचित मान्न सकिन्छ, यो यो हो कि यसलाई दुईवटा बोलीहरूमा विभाजित गर्न सकिन्छ: पश्चिमी र पूर्वी हिन्दी। पश्चिमी हिन्दी शौरसेनी प्राकृतको अपभ्रंश रूपबाट विकसित भएको हो, पूर्वी हिन्दी अर्धमागधी प्राकृतबाट।
श्रीकाकुलम जिल्ला
श्रीकाकुलम जिल्ला भारतीय राज्य आंध्र प्रदेशको एउटा जिल्ला हो।
फुस्रो भुइँरबिन
फुस्रो भुइँरबिन नेपालमा पाइने एक प्रकारको चराको नाम हो ।
नरैनापुर
नरैनापुर नेपालको मध्यपश्चिमाञ्चल विकास क्षेत्र, बाँके जिल्लामा अवस्थित गाँउ विकास समिति हो।
मालिका गाउँपालिका, म्याग्दी
नेपालमा ७४४ स्थानीय तह लागू हुँदा म्याग्दी जिल्लामा साविकका निस्कोट, दरबाङको १ देखि ३, ५ देखि ९ नम्बर वडा, ओखरबोट, रूमागा, बिमा र देविस्थान गाउँ विकास समितिहरूलाई समेटेर मालिका गाउँपालिका बनाइएको हो । यस गाउँपालिकाको कूल जनसङ्ख्या १९,४५८ रहेको छ । यसको क्षेत्रफल १४७ वर्गकिलोमिटर रहेको छ । यस गाउँपालिकाको केन्द्र साविकको दरबाङ गाविसको कार्यालयमा राखिएको छ । यस गाउँपालिकालाई ७ वडामा विभाजन गरिएको छ ।
कोलोनी (लघुकथा)
कोलोनी अमेरिकाली उपन्यासकार तथा लेखक फिलिप किन्ड्रेक डिकद्वारा लिखित काल्पनिक विज्ञान लघुकथा हो । सर्वप्रथम जुन १९५३मा ग्यालेक्सी म्यागजीनमा यो कथा छापिएको थियो । कुनै मानवरहित ग्रहको यात्रामा कथा आधरित छ जहाँका प्राणी, मानव प्रविधिको नक्कल गर्न सक्छ ।
प्रजातिय विविधता
प्रजातिय विविधताले विभिन्न जात जाति वा किसीमका पृथ्वीमा रहेका जीवहरूको उपस्थितिलाई जनाउंदछ।
वताव्रन को लगि हमि हरौ कक गर्नु सक्चुअन् ज्ज्फ्द्क्
द वर्ल्ड सी वान्टेड
द वर्ल्ड सी वान्टेड अमेरिकन उपन्यासकार तथा लेखक फिलिप किन्ड्रेक डिकद्वारा लिखित लघुकथा हो ।
बनखु
बनखु नेपालको बागमती अञ्चलको काभ्रेपलाञ्चोक जिल्लामा अवस्थित एक गाउँ विकास समिति हो ।
लुई पास्चर
लुई पास्चर (जन्म २७ डिसेम्बर १८२२ - मृत्यु २८ सेप्टेम्बर १८९५) मा भएको हो। उनको जन्म फ्रांसको डोल जुरा भन्ने ठाउँमा भएको हो| उनी संसारका प्रसिद्ध रसायनज्ञ (chemist) हुन्| रोगहरूका कारण र रोकथामका योगदानका निम्ति उनको नाम स्मरणीय छ| उनीद्वारा गरिएका खोजहरूले शिशु जरो(puerperal fever)कोको कारण हुने मृत्युदरमा कमी आयो साथै रेबिज् (कुकुर स्याल आदि जानवरको बौलाउने बिमार) रोकथामको सर्वप्रथम टीका (Vaccine) उनले बनाए| उनका प्रयोगहरूले रोगका जीवाणु सिद्धान्तलाई सहयोग पुरयाए| उनलाई जीवाणु तत्त्वका तीन संस्थापक मध्येमा गणना गरिन्छ, जस मध्ये अरु दुइजना हुन्- फर्डिनान्ड् चो-न र रोबर्ट कोच| पास्चरले रसायन विज्ञानको क्षेत्रमा पनि धेरै खोजहरू गरे, जसमा विषमता र क्रिष्टलको आणविक आधारको खोज उल्लेखनीय छन्|
सेकन्ड भेराइटी
सेकन्ड भेराइटी अमेरिकन उपन्यासकार तथा लेखक फिलिप किन्ड्रेक डिकद्वारा लिखित लघुकथा हो ।
विल्फ्रिड लारियर
विल्फ्रिड लारियर क्यानडाका राजनितिज्ञ तथा प्रधानमन्त्री थिए। उनको जन्म स.न् १८४१ को नोवेम्बर२०मा क्यानडाको एक सहरमा भएको थियो।
गजमुक्ता
यो हात्तीको टाउकोमा हुने झारमौरो जस्तो हो र यो प्राप्त गर्नेले शक्ति, समृद्धि र साहस पाउँछ भन्ने विश्वास गरिन्छ। शास्त्रहरूमा पनि यसको उल्लेख छ। प्राणीशास्त्रले यसलाई स्वीकार्दैन। हात्तीविज्ञ नरेन्द्रबाबु प्रधानांग भने यस मिथकका बारेमा आफूलाई थाहा नभएको बताउँछन्। अहिलेसम्म यस विषयमा कुनै किसिमको अनुसन्धान नभएको उनको भनाइ छ।
मलेसिया राष्ट्रिय फुटबल टोली
मलेसिया राष्ट्रिय फुटबल टिम अन्तर्राष्ट्रिय फुटबल प्रतियोगितामा मलेसियाको प्रतिनिधित्व गर्ने पुरुष फुटबल टिम हो । यो मलेसिया फुटबल संघको नियन्त्रणमा रहेकोे छ ।
द इन्फिनिटिज
द इन्फिनिटिज अमेरिकन उपन्यासकार तथा लेखक फिलिप किन्ड्रेक डिकद्वारा लिखित लघुकथा हो ।
कैलोपुच्छ्रे भुइँरबिन
कैलोपुच्छ्रे भुइँरबिन नेपालमा पाइने एक प्रकारको चराको नाम हो ।
नौबस्ता
नौबस्ता नेपालको मध्यपश्चिमाञ्चल विकास क्षेत्र, बाँके जिल्लामा अवस्थित गाँउ विकास समिति हो।
नागमणि
त्यस्तो नागले रातको समयमा मणि ओकलेर उज्यालो पारी सिकार गर्छ भन्ने विश्वास रहेकाले यस्तो सर्पबाट मणि प्राप्त गर्न सकिने पुरातन सोच छ। यस्तो मणि पाउने व्यक्तिले आर्थिक सम्पन्नता, साहस, दीर्घायु, सुस्वास्थ्य आदि हासिल गर्ने किंवदन्ती पनि छ । त्रिभुवन विश्वविद्यालय प्राणीशास्त्र संकायका उपप्राध्यापक भैया खनाल भने यो केवल मिथक भएकाले अन्धविश्वासमा सीमित रहेको बताउँछन् |
रूग (कथा)
रूग अमेरिकन उपन्यासकार तथा लेखक फिलिप किन्ड्रेक डिकद्वारा लिखित लघुकथा हो ।
गोगनपानी
गोगनपानी दैलेख जिल्लाको एक गा.वि.स. हो।
टेलर किट्च
टेलर किट्च (जन्म ८ अप्रिल, १९८१), एक क्यानेडाली अभिनेता र मोडल हुन। उनी खास गरी एनबिसिको टेलीभिजन शृङ्खला फ्राईडे नाईट लाईट्समा टिम रिग्गिन्सको भूमिका निर्वाह गरेकोमा चिनिन्छन।
प्रारंभिक जीवन र मोडलिंग करियर
किट्च केलोव्ना, ब्रिटिश कोलम्बिया, क्यानडामा जन्मेका हुन। उनको आमा बिसि लिकर बोर्डमा काम गर्छिन भने उनको बुवा भवन निर्माणमा आबध छन। उनका दुई ठुलो दाइहरू र दुई ​​सानी बहिनीहरू छन, र उनलाई उनको आमाले एक्लै हुर्काएकी थिइन। उनले ब्रिटिश कोलम्बिया हकि लिगमा ल्यान्गलि हर्नेट्स टिमबाट जुनियर आइस हकि खेल्दथे तर गोडाको चोटले गर्दा उनको हकि करियर समाप्त भयो। किट्च आईएमजीसँग मोडेलिंग गर्ने अवसर प्राप्त गरेपछि २००२मा न्युयर्कमा आए र त्यहाँ अभिनयको अध्ययन पनि सुरु गरे। न्युयर्कमा थोरै समयको लागि उनी बेघर पनि भए र राति मेट्रो ट्रेनहरूमा सुत्न पनि बाध्य भएका थिए।
किट्चले डिजल र एब्रिक्रम्बि एन्ड फिचको लागि मोडलिन्ग गरेका छन। उनी सेलिब्रिटी फोटोग्राफर जन रूसोको कफी टेबल बुकमा पनि प्रस्तुत भएका छन।
अभिनय करियर
किट्चले एनबिसिको टेलीभिजन शृङ्खला फ्राईडे नाईट लाईट्समा एक फुटबल खेलाडि टिम रिग्गिन्सको भूमिका निर्वाह गरेका छन। यसको साथै उनले द कभनेन्टमा पोग पेर्रि बनेर पनि खेलेका छन।
फेब्रुवरि २००८मा उनले एक्स-मेन अरिजिन्स: वुल्भरिन चलचित्रमा ग्याम्बिटको भूमिका खेल्नको लागि हस्ताक्षर गरे जुन चलचित्र मे २००९मा रिलिज भएको थियो। प्रशंसकहरूको मनपर्ने पात्र ग्याम्बिटको बारेमा उनी भन्छन, "म उसलाई चिन्दथें तर यति धेरै प्रशंसकहरू थिए भनेर थाहा थिएन। मलाई लाग्छ यो कुरा म अझै अनुभव गर्नेछु। मलाई यो पात्र निकै मनपर्छ, यसको शक्तिहरू र लेखकहरूले जसरी देखाएका छन, ति सबै मलाई मनपर्छ। मलाई यसको बारेमा त्यति धेरै जानकारी थिएन तर मेरो अनुभवमा यो नै मेरो लागि ठुलो उपलब्धि हुन पुग्यो जसले गर्दा मैले यो पात्रलाई मेरै किसिमले निर्वाह गर्न पाएँ।"
२००९मा किट्च स्टिभन सिल्भरको द बिग ब्यान्ग क्लबमा रायन फिलिप र मालिन एकरम्यानसँग खेल्ने भए जुन दक्षिण अफ्रिकामा खिचिएको थियो र रंगभेदको विषयमा आधारित थियो।
नोभेम्बर २०१० मा, "द हलिवुड रिपोर्टर"ले किट्चलाई भविष्यको "ए-लिस्ट" अभिनेता भनेर नामांकन गरेको थियो।
मार्च २०१२मा उनी अ प्रिन्सेस अफ मार्स नामक ‍उपन्यासमा आधारित डिज्नीको जन कार्टर चलचित्रमा खेले। किट्चले त्यसमा जन कार्टर बनेर शीर्ष भूमिका निभाए जो एक अनुभवि योद्धा हुन्छ र मङ्गल ग्रहमा पुग्छ। २०१२मा उनी पिटर बर्गको ब्याटलशिपमा नौसेना कमान्डर एलेक्स हप्परको भूमिकामा देखिदैछन।
उदजन
उदजन जसको मुल नाम उदजन थियो, एउटा रसायनिक तत्व हो । उदजन आवर्त सारणीको सबैभन्दा पहिलो तत्व हो जो सबैभन्दा हल्का पनि हुन्छ। ब्रह्माण्डमा (पृथ्वीमा होइन) यो सबैभन्दा प्रचुर मात्रामा पाइन्छ। ताराहरू तथा सूर्यको अधिकांश द्रव्यमान हायड्रोजनले बनाएको छ। यसको एउटा परमाणुमा एउटा प्राणु (प्रोटॉन), एउटा विद्युदणु हुन्छ। यस प्रकार यो सबैभन्दा सरल परमाणु पनि हो। प्रकृतिमा यो द्विआणविक ग्यासका रूपमा पाइन्छ जो वायुमण्डलका बाह्य परतको मुख्य संघटक हो। हालमा यसलाई वाहनहरूका ईंधनका रूपमा प्रयोग गर्नका लागि शोध कार्य भइरहेकाछ्न्।
प्रयोगशालामा हायड्रोजन बनाउने तरिका
प्रयोगशालामा उदजन ग्यास केहि धातुहरु जस्तै जस्ता/जिन्क, म्याग्नेसियम, फलाम आदिसँग फिक्का सल्फ्युरिक एसिड प्रतिक्रिया गराई तयार पार्न सकिन्छ।
संश्लेषण
मिथेन र पानीको वाष्प तताउंदा कार्बन मोनोऑक्साइडर हायड्रोजनको मिश्रण मिल्दछ
सिमाला
शालिग्रामजस्तै हो यो। यसको प्रयोग र यसले दिने फलचाहिँ रुद्राक्षकै जस्तो हुन्छ। रुद्राक्षको मुख भएजस्तै यसको चाहिँ आँखा हुन्छ भन्ने विश्वास छ। ९ र ११ आँखे सिमाला मूल्यवान् भएको र यसले प्राकृतिक प्रकोप, अल्पायु, दुर्घटना आदिबाट बचाउँछ भन्ने विश्वास छ। जबकि यो वनस्पति कि जीव के हो भन्ने मात्रै होइन, यसको अस्तित्वसमेतको वैज्ञानिक प्रमाण छैन|
उदजन
भौतिक गुणहरू
●उदजन ग्यास रङहिन, गन्धहिन र स्वादहिन हुन्छ।
●उदजन ग्यास हावा भन्दापनि हलुका हुन्छ।
●उदजन ग्यास पानीमा घुल्दैन।
भारतीय स्वतन्त्रता सङ्ग्राम
भारतीय स्वतन्त्रता सङ्ग्राम भारतको राष्ट्रिय, क्षेत्रीय आह्वान, उत्तेजना, प्रयत्नले प्रेरित, भारतीय राजनीतिक सङ्गठनहरूद्वारा सञ्चालित अहिंसावादी र सैन्यवादी आन्दोलन थियो, जसको एक समान उद्देश्य, अङ्ग्रेजी शासनलाई भारतीय उपमहाद्वीपबाट जरैसित उखेल्नु थियो | यस आन्दोलनको शुरुवात सन् १८५७ मा भएको सिपाही विद्रोहलाई मानिन्छ। स्वाधीनताको लागि हजारौं मानिसहरूले आफ्नो प्राणको बलिदान दिएका थिए। भारतीय राष्ट्रिय कांग्रेसले १९३० कांग्रेस अधिवेशनमा अङ्ग्रेजहरूसित पूर्ण स्वराजको माग गरेका थिए।
इक्वेडर
इक्वेडर आधिकारिक रूपले इक्वेडर गणतन्त्र (शाब्दिक रूपले 'भूमध्य रेखीय गणतन्त्र'), दक्षिण अमेरिकामा स्थित एकि प्रतिनिधि लोकतान्त्रिक गणतन्त्र हो। यस देशको उत्तरमा कोलम्बिया, पूर्व र दक्षिणमा पेरू र पश्चिमतिर प्रशान्त महासागर स्थित रहेको छ। यो दक्षिण अमेरिकामा, अन्यमा चिली बाहेक त्यस्तो देश हो जसको सीमा दुई देशहरू ब्राजिलका साथ मिल्दैन। यस देशको पश्चिममा प्रशान्त महासागरमा स्थित गालापोगोस द्वीप पनि पर्ने गर्दछ। भूमध्य रेखा, जसको आधारमा देशको नाम राखिएको हो, इक्वेडरलाई दुई भागमा विभाजित गर्दछ। यस देशको राजधानी र सबभन्दा ठुलो सहर क्विटो हो।
आधुनिक इतिहास
सन् १५३३ मा स्पेनद्वारा विजय प्राप्त गर्नुभन्दा अघिसम्म इक्वेडर उत्तरी इङ्का साम्राज्यको एउटा अंश थियो। सन् १५६३ मा क्विटो स्पेनी साम्राज्यको एउटा केन्द्र बने अनि सन् १७१७ मा न्यू ग्रानाडाका भाइसरोयल्टीको भाग बने। भाइसरोयल्टीको क्षेत्रहरू जस्तै- न्यू ग्रानाडा (कोलम्बिया), भेनेजुएला र क्विटो ले सन् १८१९ र सन् १८२२ को समयमा आफ्ना-आफ्ना स्वतन्त्रताको घोषणा गरे अनि ग्रान कोलम्बियाका नामबाट एउटा महासंघ बनाए। सन् १८३० मा जब क्विटो महासंघबाट छुटियो त्यतिबेला यसको नाम "भूमध्य रेखीय गणराज्य" राखियो। सन् १९०४ देखि सन् १९४२ को मध्यतिरको समयमा छिमेकी देशहरूसँग संघर्षका कारण इक्वेडरलाई आफ्नो धेरै भू-भाग गुमाउनुपरेको थियो। सन् १९९५ मा पेरूको साथ सीमा विवादका कारण जुन युद्धको अग्नी प्रज्वलित भइरहेको थियो त्यो सन् १९९९ मा समाधान गरिएको थियो। यद्यपि सन् २००४ मा इक्वेडर नागरिक शासनको २५ वर्ष पुरा गरिरहेको थियो, तर यो पूरा समयमा राजनितिक उथल-पुथल ले भरिपूर्ण रहेको थियो। क्विटो मा भएको विरोध प्रदर्शनका कारण इक्वेडरमा पछिल्लो तीन लोकतान्त्रिक सरकारलाई कार्यकाल पूरा हुनु पूर्व नै अपदस्त हुनुपरेको थियो। सन् २००७ मा नयाँ संविधानको रुपरेखा तयार गर्नका लागि संविधान सभाको चुनाव गरियो अनि स्वतन्त्रता प्राप्ति पश्चात यो इक्वेडरको २०औं संविधान रहेको छ।
पाकिस्तान राष्ट्रिय क्रिकेट टोली
पाकिस्तान राष्ट्रिय क्रिकेट टिम (उर्दू: پاکستان کرکٹ ٹیم) पाकिस्तानको राष्ट्रिय क्रिकेट टिम हो । पाकिस्तान क्रिकेट बोर्ड (पिसिबी) द्वारा प्रतिनिधित्व गर्ने यो टिम अन्तर्राष्ट्रिय क्रिकेट परिषदको पूर्ण सदस्य राष्ट्र हो । पाकिस्तान क्रिकेट टिमले टेस्ट, वनडे तथा टि-ट्वान्टी अन्तर्राष्ट्रिय क्रिकेट म्याचमा भाग लिने गरेको छ । वर्तमान समयमा पाकिस्तान आईसिसी टेस्ट रैंकिंगको अनुसार दोस्रो स्थानमा रहेको छ । पाकिस्तानले हाल सम्म ८५१ वनडे म्याच खेलेको छ जस मध्ये ४५१ जित (५४.६२%), ३७४ हार, ८ टाई सहित १७ मा बेनतिजाको परिणाम निकालेको छ । पाकिस्तानले सन् १९९२ एकदिवसीय विश्वकप बिजेता राष्ट्र हो भने सन् १९९९ को विश्वकप को उप-बिजेता समेत रहेको छ । पाकिस्तानले दक्षिण पूर्व एसियाको अन्य देशसँग समायोजन गरेर सन् १९८७ तथा १९९६ को विश्वकप समेत आयोजना गरिसकेको छ । पाकिस्तानले हाल सम ९२ वटा टि-ट्वान्टी म्याच समेत खेलिसकेको छ जस मध्ये ५६ जित, ३४ हार र २ बेनातिजा सहित सबैभन्दा सफल टिम मध्ये रहेको छ । पाकिस्तानले २००९ आइसिसी वर्ल्ड ट्वान्टी-ट्वान्टी जितिसकेको छ भने सन् २००७ आइसिसी वर्ल्ड ट्वान्टी-ट्वान्टी को उद्घाटन टुर्नामेन्टमा उप-बिजेता रहेको थियो । पाकिस्तानले एउटा मात्र भएको सन् १९९९ को एसियन टेस्ट च्याम्पियनशिप को बिजेता समेत रहेको छ ।
भारतको सिफारिस पश्चात पाकिस्तानले सन् १९५२ जुलाई २८ मा टेस्ट क्रिकेट खेल्ने दर्जा प्राप्त गरेको थियो । पाकिस्तानले आफ्नो पहिलो टेस्ट भारत बिरुद्ध दिल्लीमा खेलेको थियो जसमा भारतले पाकिस्तानलाई एक इनिंग र ७० रनले जितेको थियो । सन् १९५० को दशकमा पाकिस्तानका टेस्ट खेलाडीहरु भारतको लागि पनि टेस्ट खेल्ने गरेका थिए ।
लोगो
पाकिस्तानी क्रिकेट टिमको लोगो स्टार हो, जुन प्रायः हरियो वा सुन रङ्गको हुन्छ । स्टारभित्र "Pakistan" (پاکِستان) उर्दु (पाकिस्तानको राष्ट्रिय भाषा)मा लेखिएको हुन्छ ।
सम्बन्ध विच्छेद
सबन्ध विच्छेदलाई अनुमति नदिने देशहरू फिलिपिन्स, भेटिकन सिटि,वर ब्रिटिस क्राउन डिपेन्डेन्सी अफ सार्क हुन्। फिलिपिन्समा, केही सर्त र प्रावधान पूरा नगरेसम्म सम्बन्ध विच्छेद गैर मुस्लिमलाई कानुनी छैन। भेटिकन सिटि इसाई चर्च र पादरीको राज्य हो, जहाँ सम्बन्ध विच्छेद को कुनै प्रक्रिया छैन। सम्बन्ध विच्छेद लाई हालसालै मात्र कानुनी बनाउने देशहरू इटाली (१९७०), पोर्चुगल (१९७५, यद्यपि १९१० देखि १९४० सम्म नागरिक तथा धार्मिक विवाहको लागि सम्भव थियो), ब्राजिल (१९७७), स्पेन (१९८१), अर्जेन्टिना (१९८७), Paraguay (1991), कोलम्बिया (१९९१; १९७६बाट गैर-क्याथोलिक मात्र अनुमति थियो), एण्डोरा (१९९५), आयरल्यान्ड (१९९६), चिली (२००४) र माल्टा (२०११) हुन्।
कारणहरु
बेलायतमा वैवाहिक वकिल हरूको सर्वेक्षणमा गरिएको एक वार्षिक अध्ययन अनुसार
मुख्य कारणहरु
शङ्कर कोइराला
शङ्कर कोइराला नेपाली साहित्यकार हुन्।
जिवनी
शङ्कर कोइरालाको जन्म बाबु ईश्वरीप्रसाद कोइराला र आमा प्रियादेवीका कान्छा सुपुत्रका रूपमा भएको हो। उनका जेठा दाजु मणिरामको कलिलै उमेरमा निधन भयो भने अर्का दाजु मोहन कोइराला प्रख्यात कवि हुन्।
कृतिहरू
शङ्कर कोइरालाको सामाजिक उपन्यास खैरिनीघाट एक प्रसिद्ध उपन्यास हो। उनका प्रकाशित कृतिहरू
पाइपर इन द वुड्स
पाइपर इन द वुड्स अमेरिकन उपन्यासकार तथा लेखक फिलिप किन्ड्रेक डिकद्वारा लिखित लघुकथा हो । =सन्दर्भ सामाग्री=
विशाखापट्टनम जिल्ला
विशाखापट्टनम जिल्ला भारतीय राज्य आंध्र प्रदेशको एउटा जिल्ला हो।
स्यालको सिङ
खासगरी भाले स्याल कराएका बेला उसको सिङ निस्किन्छ् भन्ने लोकश्रुति रहिआएको छ। त्यसरी कराइरहेका बेला त्यसलाई मार्न सकेमा सिङ फेला पार्न सकिन्छ भन्ने विश्वास छ। यसको पनि वैज्ञानिक धरातल छैन किनभने विज्ञानले यसको अस्तित्व स्वीकार्दैन|
अन्तर्राष्ट्रिय अहिंसा दिवस
प्रत्येक वर्ष २ अक्टोबरका दिनलाई विश्वमा अन्तर्राष्ट्रिय अहिंसा दिवसको रूपमा मनाइन्छ। यस दिन महान् अहिंसावादी नेता महात्मा गान्धीको जन्मदिन पर्दछ।
श्यामश्वेत भुइँरबिन
श्यामश्वेत भुइँरबिन (Oenanthe pleschanka) नेपालमा पाइने भुइँरबिनको एक प्रजातिको चरा हो । यो चरा युरोप देखि दक्षिण एसिया सम्मको क्षेत्रमा पाइने गर्छ ।
मि. स्पेससिप
'''मि. स्पेससिप''' अमेरिकन उपन्यासकार तथा लेखक फिलिप किन्ड्रेक डिकद्वारा लिखित लघुकथा हो ।
संसदीय व्यवस्था
संसदीय व्यवस्थाको ऐतिहासिक पृष्ठभूमि
संसदीय व्यवस्थाको जननी बेलायत लाई मानिन्छ । बेलायतमा १३ औ शताव्दीको अन्त देखि नै संसदको उत्पति भएको हो । त्यस्तै प्रकारले (कार्टेश - स्पेनको संसद )को अभ्यास पनि १३ औ शताव्दी देखि स्पेनमा हुन थालेको इतिहासकारहरूको भनाइ छ । बेलायतमा १०६६ इ.भन्दा पहिले एग्लो सेक्सन (Anglo-Saxon) राजघरानाको शासनमा विटेनागेमोट (Witenagamot ) र पछि नर्मन वंशीय राजाहरूका पालामा सामन्त, सरदार तथा भारदारहरूको भेला गरिन्थ्यो, जसलाई म्याग्नम कान्सिलियम (Magnum Concifl\ium) अर्थात महासम्मेलन भनिन्थ्यो। राजा स्वयं यसका अध्यक्ष हुन्थे । म्याग्नम कान्सिलियमको वैठक वरावर गरिरहनु बहुतै अप्ठ्यारो थियो । यस कारण राजाले चान्सलर, चेम्वरलेन आदि सर्वोच्च भारदारहरूको वैठक गरेर महत्त्वपूर्ण सवालहरूमा राय लिने गर्दथे यस वैठकलाई क्युरिया रेजिस (Curia Regis) अर्थात राजकीय परिषद भन्दथे।
म्याग्ना कार्टा
यसरी विटेनागेमोट, म्याग्नम कान्सिलियम तथा क्युरिया रेजिस जस्ता सभा सम्मेलनबाट सामन्त, भारदार, पादरीहरूको प्रतिनिधित्व हुन्थ्यो। यसरी यी सामन्तहरूले विस्तारै आफनो अधिकार खोज्दै जाँदा सन् १२१५ मा राजा जोन (King John)लाई १५ जुन १२१५मा एक अधिकार पत्रमा हस्ताक्षर गराए जसलाई म्याग्नाकार्टा भनिन्छ। कानुन बमोजिम मुद्धा चलाई आपराधी नठहरेसम्म राजाले मनपरी कसैलाई थुन्न अथवा कानुनद्धारा प्राप्त कसैको सुविधाको अपहरण गर्न अथवा कसैलाई ज्यान सजाय दिन नसक्ने (बन्दी प्रत्यक्षीकरण) तथा महासभाको स्वीकृति विना राजाले कुनै किसिमको कर लगाउन नसक्ने जस्ता कुरा त्यस महान अधिकार पत्रमा उल्लेखित थिए। म्याग्नाकाटा राजाको अधिकारलाई सीमा भित्र बाँध्ने पहिलो दस्तावेज थियो। राजा जोनका उतराधिकारीहरूले आफूखुसी भेला वोलाउने र मनलागेका बखत मात्र म्याग्नाकाटा परेका दफा वमोजिम कारवाही गर्दथे। यसवाट राजा र सामन्त पादरी महन्त वीचमा मनमुटाव वढ्दै गयो। सन् १२९५ इ.मा राजा इडवार्ड प्रथमलाई युद्धको निमित धन चाहिएकोले संसदको वैठक वोलाए, जसमा अर्ल (Earls) अन्य महत्त्वपूर्ण भारदार(Barons) प्रधान पादरी (Archbishop) पादरी (Bishop ) महन्तका साथै प्रत्येक काउन्टी वाट दुई दुई जनाका दरले सरदारहरू (Knights) र प्रत्येक शहरवाट दुई जनाका दरले नागरिक पनि डाकिएका थिए । जसलाई आदर्श संसद (Model Parliament) भनिन्छ । यद्यपी यो पनि सच्चा जनप्रतिनिधि हरूको सभा नभइ धनी व्यापारी र नामुद व्यक्तिहरू थिए। (पूर्ववत, पृष्ठ ११) यिनीहरूले राजालाई चाहिने कर उठाउन स्वीकृति दिनुका साथै राजा समक्ष आफ्नो इलाकाको पिरमर्का पनि जाहेर गर्दथे। संसद वोलाउने नवोलाउने र कानुन निर्माण गर्ने काम राजा स्वयंले नै गर्दथे। सचेत उद्धेश्य र सजग योजना नभए पनि एडवार्ड प्रथमको शासनकालमा सन् १२७२ देखि १३०७ वीच वेला वेलामा आयोजना गरिने अनेकौ परिषदका वैठकहरू र आवश्यकताको दवावका कारण वेलायती संसद स्थापित हुन गयो। जनताको पिरमर्का राजाले स्वीकार नगरे सम्म संसदले कर रकम स्विकृत गर्न आनाकानी गर्न थालेकोले राजा वाध्य भै जनताका पीरमर्का सुन्न थाले। फलतः संसदको शक्ति क्रमशः वढ्दै जान थाल्यो। संसदमा जनप्रतिनिधिहरूले ल्याउने विन्तीपत्र सामन्तकै विरुद्धमा हुनाले सामन्तले आफनो अपमान सम्झन्थे। अर्का तर्फ पादरीहरू पनि धार्मिक मामिलामा स्वतन्त्र भएको कारण यी तीनै वर्गहरू एकै ठाउमा वस्न असम्भव भयो र संसद तीन भागमा विभाजित भयो जसलाई सदन (House) भन्न थालियो। पादरीहरूको छुट्टै वैठकलाई कन्भोकेशन (Convocation) सामन्तको वैठकलाई हाउस अफ लर्डस् र जनप्रतिनिधि हरूको वैठकलाई हाउस अफ कमन्स भनिन थालियो । पछि सामन्तको वैठकमा पादरीहरूले आफ्नो केही प्रतिनिधिहरू पठाउन थाले। यिनी हरूको वेस्ट मिनिस्टरको दरवारमा वैठक वस्न थाल्यो। जनप्रतिनिधिहरूको वैठक वेस्टमिनिस्टरको च्याप्टर हाउसमा हुन थाल्यो। (खड्का,२०६३ पृष्ठ १२)
इ. १६०३मा जेम्स प्रथम राजा भए पश्चात राजा र संसद वीचको अधिकार का लागि द्धन्द तीव्र हुदै गयो। मनोमानी ढङ्गबाट कर उठाउने कुराले राजा र संसद वीचमा ठूलो झगडा प्रारम्भ भयो, किन भने चौधौ शताव्दीमा पारित एउटा कानुन अनुसार राजाले संसदको स्वीकृति विना कुनै पनि कर उठाउन नपाउने व्यवस्था भइ आएकोमा राजाले त्यसको अपहेलना गर्नुवाट संसदले आपनो वेवास्ता गरेको सम्झ्यो। (पूर्ववत, पृष्ठ १२) राजा र संसद वीचको अधिकारका लागि संर्घषा वढ्दै गएर राजा चार्ल्स प्रथमका समयमा तीव्र रूप लियो। राजा चार्ल्सले मनोमानी ढंङ्गले कर (टनेज र पाउण्डेज) उठाउन शुरु गरे पछि संसदले आफ्नो अधिकार क्षेत्रको हनन भएको महशूस ग-यो । संसदले १६२८मा आफ्नो एक अधिकार पत्रलाई प्रस्ताव द्धारा पारित गरी राजा समक्ष पर्ठाई उक्त प्रस्तावलाई स्वीकार गरेमा मात्र कर सम्वन्धी स्वीकृति दिने भन्न थाल्यो । यसरी राज र संसद वीचको विवादले उग्ररूप लिदै राजा चार्ल्स प्रथमलाई फाँसी सम्म पुर्‍यायो । (खड्का,२०६३ पृष्ठ १२) राजा चार्ल्स प्रथमको मृत्युदण्ड पछि ११ वर्षम्म वेलायतमा गणतन्त्र कायम भयो। तर पछि त्यहाँ राजतन्त्रको पुनःस्थापना भयो । पुनःस्थापित राजतन्त्र र संसद वीच पनि पुनः अधिकारका लागि द्धन्द शुरु भयो र आखिर राजा जेम्स द्धितीय पलायन भए । संसदले राजामा निहित अधिकारहरू क्रमशः सुढृढ गर्दै लग्यो । (खड्का,२०६३ पृष्ठ १३) बेलायतमा राजा र संसद वीचमा मात्र अधिकारको लर्डाई नभइ दुई सदनका वीचमा पनि अधिकार क्षेत्रका वीचमा झगडा हुने गर्दथ्यो। १६ औ शताव्दीको प्रारम्भ सम्म आईपुग्दा हाउस अफ कमन्सले राजा, सामन्त र पादरीको तर्फवाट पेश भएका प्रस्तावहरू "हुन्छ" भन्ने वाहेक केही गर्न सक्दैनथ्यो। कर उठाउने जस्तो महत्त्वपूर्ण अधिकार हाउस अफ कमन्सले प्राप्त गरेपछि यिनीहरूले मन्त्री रोज्ने अधिकार पनि दावी गर्न थाले। हाउस अफ कमन्सको अधिकार वढ्दै गएको हाउस अफ लर्डसलाई तीतो लाग्यो र यी दई सभा वीच पनि संर्घष हुन थाल्यो। लर्डस हाउसको सुधार सम्वन्धमा बिधयकहरू पेश हुन थाल्यो। अठारौ शताव्दीमा पुगिञ्जेल त्यो विकास क्रमले एउटा संवैधानिक प्रणालीको रूप लिइ सकेको थियो जस अन्तरगत राजा र संसद प्रत्येकको शक्ति अर्काको शक्तिका कारण सीमा वद्ध हुन पुगेको थियो । संसद भित्रै पनि हाउस अफ लर्डस् का पुख्यौली सामन्तहरूको शक्ति लाई हाउस अफ कमन्समा निहित जनताको शक्तिले ओझेलमा परिदिएको थियो । (पूर्ववत, पृष्ठ १३)
बीसौ शताब्दी
सन् १९११ र १९४९मा वनेको संसदीय कानुनले संसदलाई अरु मजवूत वनायो । सन् १६७९मा जारी भएको वन्दी प्रत्यक्षीकरण ऐन, सन १६८८को गौरवमय क्रान्ति, सन १६८९ को विल अफ राइट्स (BiLl of Rights ) सन् १७०१को सेटलमेन्ट एक्ट (Settlement Act) ले वेलायतको संसदलाई आधुनिक रूप दिएका थिए । (पूर्ववत, पृष्ठ १३) यसरी विकसित भएको संसदीय व्यवस्थालाई विश्वका विभिन्न राष्ट्रहरूले आफ्नो अनुकुल एक वा दुई सदनात्मक शैलीमा अपनाएको पाइन्छ । व्यवस्थापिकाको गठनविधिको आधारमा विश्वमा मुख्य रूपले दुई प्रकारका व्यवस्थापिकाहरू पाइन्छन्- वेस्टमिनिष्टर नमूना (Westminister Mode l) र अमेरिकी नमूना (American Mode) ि। वेलायतको संसदको गठन विधिको प्रभावमा सो अनुरूप गठन भएका संसदलाई "वेस्टमिनिस्टर नमूना संसद" भनिन्छ । यसमा राजा वा राष्ट्राध्यक्षलाई संसदको अभिन्न अङ्ग मानिन्छ । बेलायत, अस्ट्रेलिया, क्यानाडा, आयरल्यान्ड, न्यूजिल्याण्ड, भारत आदि देशहरूमा वेस्टमिनिष्टर नमूनाको व्यवस्था लागु गरिएको छ । (खड्का,२०६३ पृष्ठ १३) राष्ट्राध्यक्षलाई संसदको अभिन्न अङ्ग नमाने पनि राष्ट्राध्यक्षले प्रयोग गर्ने व्यवस्थापिकीय अधिकारहरू राष्टा्रध्यक्षले प्रयोग गर्दछन्, यस्ता संसदमा मन्टेस्क्यूको शक्ति पृथकीकरणको सिद्धान्तलाई अपेक्षाकृत लागु गर्ने प्रयास गरिएको हुन्छ । फ्रान्स, इटाली, पाकिस्तान, जापान, नर्वे, निदरल्याण्ड, पोर्चुगल, अमेरिका आदि यसका उदाहरण हुन् ।(पूर्ववत, पृष्ठ ११)
नेपालमा संसदीय व्यवस्था
नेपालमा संसदीय व्यवस्थाको परम्परा र इतिहास लामो छैन । इतिहासका विभिन्न कालखण्डमा राजाले केही भलादमी, साहु महाजनहरूसँग कुनै कुनै सल्लाह लिइ आफ्नै राजीखुसीले शासन गरेको पाइन्छ । राज्य सञ्चालनमा जनताको सल्लाह लिने प्रचलन २००७ सालको क्रान्ति पश्चात २००९ सालमा विभिन्न राजनीतिक दलहरू सम्मिलित भै गठन भएको सल्लहाकार सभाको गठन पछि मात्र भएको पाइन्छ। २०१५ साल फागुन १ गते नेपाल अधिराज्यको संविधान २०१५ जारीभएपछि सोहि संविधानमा राज्य सञ्चालन गर्ने सरकारका प्रमुख तीन अङ्गहरू कार्यपालिका, व्यवस्थापिका र न्यायपालिकाको गठन गरी यी अङ्गहरूको कार्यक्षेत्र संविधानद्वारा नै निर्धारण गरीएको थियो। नेपाल अधिराज्यको संविधान, २०१५ मा महासभा र तल्लो सदन गरी दइ सदनात्मक व्यवस्थापिकाको व्यवस्था गरिएको थियो। नेपाल अधिराज्यलाई कुल १०९ निर्वाचन क्षेत्रमा विभाजनगरी १०९ सदस्य रहेको तल्लो सदन र ३६ सदस्य रहेको महासभाको गठन गरिएको थियो। संविधान बमोजिम .२०१५ फागुन ७ देखि २०१६ बैशाख २१ गते सम्ममा संसदको पहिलो साधारण निर्वाचन सम्पन्न भयो। नेपालकै इतिहासमा पहिलो पटक निर्वाचित सदस्यहरू भएको संसदको गठन भयो। समयक्रम संगसंगै राजनीतिले अनेक नयाँ मोड लिदै गयो । जसको परिणाम स्वरूप २०१७ साल पौष १ गते राजा महेन्द्रबाट नेपाल अधिराज्यको संविधान २०१५को धारा ५५को अधिकार प्रयोग गरी जननिर्वाचित सरकार बिघटन गरी सम्पूर्ण कार्यकारीणी एवं विधायिकी अधिकार आपनो हातमा लिएको शाही घोषणा गरी निर्दलिय पञ्चायती शासन सुरुवात गरियो भने २०१७ साल पौष २२ गते देखि राजनीतिक दल माथि प्रतिवन्धको घोषणा समेत गरियो। राजनीतिक घटना क्रम विकसित हुदै गए र २०१९ साल पौष १ गते राजा महेन्द्रबाट नेपालको संविधान २०१९ जारी भयो। त्यस संविधानमा व्यवस्थापिकाको रूपमा १४० सदस्यरहेको राष्ट्रिय पञ्चायतको व्यवस्था गरिएको थियो। राष्ट्रिय पञ्चयातमा ११२ जना सदस्य निर्वाचित र २८ जना सदस्य श्री ५बाट मनोनित हुने व्यवस्था गरिएको थियो। नेपाल अधिराज्यको संविधान २०४७को धारा ४४ले श्री ५, प्रतिनिधिसभा र राष्ट्रियसभा नामका दुई सदन सहितको एक व्यवस्थापिका हुनेछ जसलाई संसद भनिने छ भन्ने व्यवस्था गरी Westminister शैलीको संसदको नमूना अपनाई King in Parliamentको अवधारणालाई स्वीकार गरेको थियो । यसले गर्दा संसदको कामकारबाहिमा राजाको प्रत्यक्ष भूमिका रहेको पाइन्छ । तर पुनर्स्थापित प्रतिनिधि सभा द्वारा अनुमोदन गरिएको नेपालको अन्तरिम संविधान २०६३ र नर्स्थापित प्रतिनिधि सभाद्वारा पारित गरेको प्रतिनिधि सभा नियमावली २०६३ले एक सदनात्मक व्यवस्थापिकाको व्यवस्था गरी King in Parimlimnt को मान्यतालाई आत्मसात गरेको देखिदैन ।
व्यवस्थापिका अर्थात् संसद प्रधान रहने प्रणाली संसदीय शासन प्रणाली हो। कार्यपालिका प्रत्यक्ष वा परोक्ष रूपमा व्यवस्थापिकाको समर्थनमाथि निर्भर रहन्छ। यस प्रकारको शासन पद्धतिमा राष्ट्र प्रमुख र सरकार प्रमुख अलग-अलग व्यक्ति हुन्छन्। कतै कतै एउटै व्यक्तिलाई दुवै जिम्मेवारी दिइएको पनि पाइन्छ।
मुलुकको सम्पूर्ण कार्यकारी अधिकार खासगरी सरकार प्रमुख अर्थात् प्रधानमन्त्रीमा निहित रहेको हुन्छ । राष्ट्र प्रमुख नाम मात्रको अर्थात् अलंकारिक हुन्छ । प्रधानमन्त्री संसदमा बहुमत प्राप्त व्यक्ति हुने हुनाले संसदको नेता पनि प्रधानमन्त्री नै हुन्छ । उसले व्यवस्थापिकाका सदस्यहरूमध्येबाट अन्य मन्त्रीहरूको चयन गर्दछ । मन्त्रिमण्डलका सम्पूर्ण सदस्यहरू आˆनो नीति, कार्यक्रम तथा काम कारवाहीका सम्बन्धमा प्रत्यक्ष रूपमा व्यवस्थापिकाप्रति तथा व्यक्तिगत रूपमा प्रधानमन्त्रीप्रति समेत उत्तरदायी रहन्छन् र सामूहिक जिम्मेवारीको सिद्धान्त अङ्गीकार गरिएको हुन्छ । मन्त्रिपरिषद्को निर्णयमा फरक मत राख्ने अधिकार कुनै पनि मन्त्रीलाई हँुदैन। यस्तो पद्धतिमा विधायिकी र कार्यपालिकीय शक्तिको ˆयुजन भएको हुन्छ ।
बहुरुपी भुइँरबिन
बहुरुपी भुइँरबिन नेपालमा पाइने एक प्रकारको चराको नाम हो ।
द डिफेन्डर्स (लघुकथा)
द डिफेन्डर्स अमेरिकन उपन्यासकार तथा लेखक फिलिप किन्ड्रेक डिकद्वारा लिखित लघुकथा हो ।
रोर्वट बर्डेन
रोर्वट बर्डेन क्यानडाका राजनितिज्ञ तथा प्रधानमन्त्री थिए। उनको जन्म स.न् १८५४को जुन २६ मा नोभा स्कटियाको ग्राण्ड प्रि सहरमा भएको थियो।
वारङ्गल जिल्ला
वारंगल जिल्ला भारतीय राज्य आंध्र प्रदेशको एक जिल्ला हो।
कौरवी बोली
कौरवी शौरसेनी प्राकृतको बोली हो जुन मुख्यतया उत्तरपश्चिम उत्तर प्रदेशमा बोलिने गरिन्छ। आधुनिक मानक हिन्दी र मानक उर्दु कौरवी बोलीबाट व्युत्पन्न हिन्दुस्तानी भाषामा आधारित प्रजातिहरू हुन्, विशेष गरी दिल्ली क्षेत्रको देहलवी बोलीमा (पूर्वव्यापी रूपमा पुरानो हिन्दी भनिन्छ)।
आधुनिक कौरवीले केही विशेषताहरू समावेश गर्दछ, जस्तै कि जेमिनेशन, जसले यसलाई एक विशिष्ट आवाज दिन्छ र यसलाई ब्रज, अवधी र हिन्दुस्तानीबाट फरक पार्छ। कौरवीको प्रारम्भिक रूप पुरानो हिन्दीको मुख्य आधार बन्यो, जुन पछि हिन्दुस्तानी र त्यसपछि आजको हिन्दी र उर्दु दर्ताहरूमा विकसित भयो।
भौगोलिक वितरण
कौरवी दिल्ली र उत्तरपश्चिमी उत्तर प्रदेशको ग्रामीण परिवेशका साथै हरियाणा र उत्तराखण्डका केही छिमेकी क्षेत्रहरूमा बोलिन्छ।
दिव्याङ्का त्रिपाठी
दिव्याङ्का त्रिपाठी दहिया (जन्म १४ डिसेम्बर १९८४), एक भारतीय अभिनेत्री हुन् जो कि हिन्दी टेलिभिजनमा कार्य गर्ने गर्दछिन्। उनी भारतीय टिभी च्यानल जी टिभीबाट प्रशारण हुने "बनू मैं तेरी दुल्हन" मा मुख्य दोहोरो भूमिका निर्वाह गर्ने गर्दछिन् भने अर्को टिभी च्यानल स्टार प्लसबाट प्रशारण हुने "ये है मोहब्बतें" मा डा.इशिता भल्लाका भूमिकाका लागि चिनिने गर्दछिन्। सन् २०१७ मा, उनी नृत्य रियालिटी शो "नच बलिए" समेत जीतेकी थिइन्।
प्रारम्भिक जीवन
दिव्याङ्का त्रिपाठीको जन्म १४ डिसेम्बर १९८४ मा भारतको मध्य प्रदेशको भोपालमा भएको थियो। उनले भोपालमा नूतन कलेजमा पढाई पूरा गरिन्। उनले उत्तरकाशीमा नेहरू इन्स्टिच्युट अफ माउन्टेनियरिङ् बाट पर्वतारोहणको कोर्स पूरा गरिन्।
करियर
त्रिपाठीले आफ्नो करियर अल इण्डिया रेडियो, भोपालमा एउटी एङ्करका रूपमा शुरू गरेकी थिइन्। उनले सन् २००३ मा "प्यान्टिन जी टीन क्वीन" मा भाग लिईन र मिस ब्यूटिफुल स्किनको शीर्षक जीतेकी थिइन्। सन् २००४ मा, त्रिपाठीले भारतका सर्वश्रेष्ठ सिनेस्टारको योजनामा भाग लिईन र भोपाल क्षेत्रबाट शीर्ष ८ मा पर्न सफल रहिन्। उनी फेरी इन्दौर जोनबाट चुनाव लडिन्, जहाँ उनलाई उपविजेता घोषित गरिएको थियो। यस प्रतियोगिताको चरण २ का लागि उनले आफ्नो योग्यता सुनिश्चित गरिन् जहाँ उनी अन्ततः जित्न असफल रहिन्। उनलाई "मिस भोपाल" को ताज पहिर्याइएको थियो। त्रिपाठीले दूरदर्शनमा टेलिफिल्म्समा अभिनयको शुरुआत गरिन्।
मीडियामा
सन् २०१७ मा, त्रिपाठीले स्वतन्त्रता दिवस (१५ अगस्ट) तिर चण्डीगढमा एउटी १२ वर्षीय बालिकाको बलात्कारको निन्दा गर्दै केहि भावुक ट्वीट्स पोस्ट गरेकी थिइन्, जसमध्ये केहिमा उनले प्रधानमन्त्री नरेन्द्र मोदीलाई सम्बोधित गरेकी थिइन्, जसमा बलात्कारीको विरुद्ध कडा कारबाही गर्नलाई आग्रह गरेकी थिइन्।
व्यक्तिगत जीवन
त्रिपाठीले, "बनू मैं तेरी दुल्हन" का सह-अभिनेताका रूपमा अभिनय गरेका शरद मल्होत्रा सँग डेट गरेकी थिइन्। उनी सन् २०१५ सम्म, एउटा सम्बन्धमा थिइन्। १६ जनवरी २०१६ मा, उनले आफ्नो "ये है मोहब्बतें" का सह-अभिनेता विवेक दहियासँग रोक्का गरेकी थिइन्। दुईवटै ८ जुलाई २०१६ मा भोपालमा विवाह गरेकी थिईन्। "नच बलिए" का सेटमा, त्रिपाठीले खुलासा गरिन् कि उनको प्रेम कहानी उनको दुईटा निर्णयद्वारा बनाइएको थियो।
द स्कल (लघुकथा)
द स्कल अमेरिकन उपन्यासकार तथा लेखक फिलिप किन्ड्रेक डिकद्वारा लिखित लघुकथा हो ।
भास्कर
भास्कर (Bhāskara) (सन् ६०० देखि ६८० सम्म) जसलाई भास्कर प्रथम भनेर जानिन्छ, अर्का एक भास्कर जो गणितज्ञ थिए उनको जन्म बाह्रौँ शताव्दीमा भएको थियो र जसलाई भास्कर द्वितीय भनेर जानिन्छ। ७औं शताव्दीका भास्कर(प्रथम)ले सर्वप्रथम अंकहरू लेखेका थिए जुन अङ्क प्रणालीलाई हिन्दू अरबिक न्युमरल सिस्टम (Hindu-Arabic numeral system) अथवा decimal system भनेर जानिन्छ।
पश्चिम गोदावरी जिल्ला
पश्चिम गोदावरी जिल्ला भारतीय राज्य आंध्र प्रदेशको एउटा जिल्ला हो।
ल लिटिल मुभमेन्ट
ल लिटिल मुभमेन्ट अमेरिकन उपन्यासकार तथा लेखक फिलिप किन्ड्रेक डिकद्वारा लिखित लघुकथा हो ।
गाजले भुइँरबिन
गाजले भुइँरबिन (वैज्ञानिक नाम: Oenanthe hispanica)  नेपालमा पाइने एक प्रकारको चराको नाम हो । यसलाई अङ्ग्रेजीमा ब्याक इयर विटर (Black-eared wheatear) भनिन्छ।
परस्पुर
परस्पुर नेपालको मध्यपश्चिमाञ्चल विकास क्षेत्र, बाँके जिल्लामा अवस्थित गाँउ विकास समिति हो।
द कस्मिक पोस्चर
द कस्मिक पोस्चर अमेरिकन उपन्यासकार तथा लेखक फिलिप किन्ड्रेक डिकद्वारा लिखित लघुकथा हो ।
गौरी, दैलेख
गौरी  एक गा.वि.स.को नाम हो । यो गा.वि.स. भेरी अञ्चलको दैलेख जिल्लामा पर्दछ ।
आर्थर मेइघेन
आर्थर मेइघेन क्यानडाका राजनितिज्ञ तथा   प्रधानमन्त्री थिए। उनको जन्म स.न् १८७४को जुन १६ मा ओन्टारियोको एन्र्डसन सहरमा भएको थियो।
शीतला अष्टमी
सनातन हिन्दू धर्ममा प्रकृतिका शाश्वत पक्षमा आधारित चाडपर्व र व्रत सम्पादन गर्ने पद्धति रहीआएको छ । हुरीबतास र वर्षातको मौसममा देखिने विभिन्न प्राकृतिक प्रकोप र रोगव्याधिबाट टाढा रहने उद्देश्यले भगवती शीतलाको भक्ति र आराधना गरी शीतला अष्टमी व्रत गर्ने शास्त्रीय विधान छ । यो आराधना खासगरी वसन्त र गृष्म ऋतुका चैत्र, बैशाख, ज्येष्ठ र असार महिनामा गर्ने प्रचलन छ । ती महिनामा पर्ने प्रत्येक कृष्ण पक्ष को अष्टमी तिथिका दिन शीतला भगवतीलाई प्रसन्न तुल्याई प्राकृतिक प्रकोप र रोगव्याधिबाट छुटकारा दिलाउन बिन्ती बिसाउने परम्परा रही आएको छ । त्यसैले यस व्रतलाई शीतलाष्टमी भन्ने गरिन्छ । बासी खानेकुरा चढाउने र बासी खानेकुरा प्रसादका रूपमा ग्रहण गरी मनाइने हुँदा यस व्रतलाई तराई क्षेत्रमा बसौडा र काठमाण्डौ उपत्यकामा बासेरा पनि भन्ने गरिन्छ । यस व्रतलाई सम्पादन गर्नाले व्रतालुका घरपरिवारमा अग्निप्रकोप र ज्वरो एवं घाउखटिराजन्य रोगको प्रकोपबाट मुक्तिप्राप्त हुन्छ भन्ने विश्वास लिइन्छ । यस दिनको व्रत सम्पादन गर्न प्रात:कालमा स्नानादिबाट निवृत्त भई श्रद्धा-भक्तिपूर्वक विधिविधान सहित भगवती शीतला देवीको पूजा गर्नुपर्दछ । पूजा सम्पादन गर्न एकदिन अघि नै तैयार गरिएको प्रसाद र नैवेद्य माता शीतलालाई भोग लगाउने चलन छ । शीतलताकी प्रतिमूर्ति माता शीतलाको आराधना र व्रत सम्पादन गर्ने व्यक्तिका घरमा उक्त दिन चूलो बाल्न प्रतिबन्ध रहेको मानिन्छ र त्यसदिन कुनै पनि खानेकुरा पकाउन र तुल्याउन निषेधित मानिन्छ । त्यसैले पूजा सम्पन्न गर्न समेत बासी खानेकुरालाई नैवेद्यका रूपमा भगवतीलाई अर्पण गर्ने गरिएको हो । भगवतीलाई नैवेद्य अर्पण गरेपछि घरका सबै सदस्य उपस्थित भएर भगवती शीतलासँग परिवारका सबै सदस्यको आरोग्य र सुस्वास्थ्यको कामना गर्ने गरिन्छ ।
शीतलाष्टकको मूलपाठ
ॐ श्री शीतलायै नमः॥
विनियोगः
ॐ अस्य श्रीशीतलास्तोत्रस्य महादेव ऋषिः, अनुष्टुप् छन्दः, श्रीशीतला देवता, लक्ष्मी (श्री) बीजम्, भवानी शक्तिः, सर्व-विस्फोटक-निवृत्यर्थे जपे विनियोगः ॥
ऋष्यादि-न्यासः
श्रीमहादेव ऋषये नमः शिरसि॥
अनुष्टुप् छन्दसे नमः मुखे॥
श्रीशीतला देवतायै नमः हृदि॥
लक्ष्मी (श्री) बीजाय नमः गुह्ये॥
भवानी शक्तये नमः पादयो॥
सर्व-विस्फोटक-निवृत्यर्थे जपे विनियोगाय नमः सर्वाङ्गे॥
ध्यानः
ध्यायामि शीतलां देवीं, रासभस्थां दिगम्बराम्।
मार्जनी-कलशोपेतां शूर्पालङ्कृत-मस्तकाम्॥
मानस-पूजनः
ॐ लं पृथ्वी-तत्त्वात्मकं गन्धम्॥
श्री शीतला-देवी-प्रीतये समर्पयामि नमः॥
ॐ हं आकाश-तत्त्वात्मकं पुष्पं श्री शीतला-देवी-प्रीतये समर्पयामि नमः॥
ॐ यं वायु-तत्त्वात्मकं धूपं श्री शीतला-देवी-प्रीतये समर्पयामि नमः॥
ॐ रं अग्नि-तत्त्वात्मकं दीपं श्री शीतला-देवी-प्रीतये समर्पयामि नमः॥
ॐ वं जल-तत्त्वात्मकं नैवेद्यं श्री शीतला-देवी-प्रीतये समर्पयामि नमः॥
मन्त्रः
ॐ ह्रीं श्रीं शीतलायै नमः॥
(यस मन्त्रलाई एघार पटक जप गर्नुपर्छ)
मूल-स्तोत्र
॥ईश्वर उवाच॥
वन्दे,हं शीतलां-देवीं, रासभस्थां दिगम्बराम् ।
मार्जनी-कलशोपेतां, शूर्पालङ्कृत-मस्तकाम् ॥१॥
वन्दे,हं शीतलां-देवीं, सर्व-रोग-भयापहाम् ।
यामासाद्य निवर्तन्ते, विस्फोटक-भयं महत् ॥२॥
शीतले शीतले चेति, यो ब्रूयाद् दाह-पीडितः ।
विस्फोटक-भयं घोरं, क्षिप्रं तस्य प्रणश्यति ॥३॥
यस्त्वामुदक-मध्ये तु, ध्यात्वा पूजयते नरः ।
विस्फोटक-भयं घोरं, गृहे तस्य न जायते ॥४॥
शीतले ! ज्वर-दग्धस्य पूति-गन्ध-युतस्य च ।
प्रणष्ट-चक्षुषां पुंसां, त्वामाहुः जीवनौषधम् ॥५॥
शीतले ! तनुजान् रोगान्, नृणां हरसि दुस्त्यजान् ।
विस्फोटक-विदीर्णानां, त्वमेका,मृत-वर्षिणी ॥६॥
गल-गण्ड-ग्रहा-रोगा, ये चान्ये दारुणा नृणाम् ।
त्वदनुध्यान-मात्रेण, शीतले! यान्ति सङ्क्षयम् ॥७॥
न मन्त्रो नौषधं तस्य, पाप-रोगस्य विद्यते ।
फल-श्रुति
मृणाल-तन्तु-सदृशीं, नाभि-हृन्मध्य-संस्थिताम् ।
यस्त्वां चिन्तयते देवि ! तस्य मृत्युर्न जायते ॥९॥
अष्टकं शीतलादेव्या यो नरः प्रपठेत्सदा ।
विस्फोटकभयं घोरं गृहे तस्य न जायते ॥१०॥
श्रोतव्यं पठितव्यं च श्रद्धाभाक्तिसमन्वितैः ।
उपसर्गविनाशाय परं स्वस्त्ययनं महत् ॥११॥
शीतले त्वं जगन्माता शीतले त्वं जगत्पिता ।
रासभो गर्दभश्चैव खरो वैशाखनन्दनः ।
शीतलावाहनश्चैव दूर्वाकन्दनिकृन्तनः ॥१३॥
एतानि खरनामानि शीतलाग्रे तु यः पठेत् ।
तस्य गेहे शिशूनां च शीतलारुङ् न जायते ॥१४॥
शीतलाष्टकमेवेदं न देयं यस्यकस्यचित् ।
दातव्यं च सदा तस्मै श्रद्धाभक्तियुताय वै ॥१५॥
॥इति श्रीस्कन्दपुराणे शीतलाष्टकं सम्पूर्णम् ॥
रघुगंगा गाउँपालिका
नेपालमा ७४४ स्थानीय तह लागू हुँदा म्याग्दी जिल्लामा साविकका बेगखोला, राखुभगवती, राखुपिप्ले, दग्नाम, झीँ, पाखापानी, चिमखोला र कुइनेमङ्गले गाउँ विकास समितिहरूलाई समेटेर रघुगंगा गाउँपालिका बनाइएको हो । यस गाउँपालिकाको कूल जनसङ्ख्या १५,७५३ रहेको छ । यसको क्षेत्रफल ३७९ वर्गकिलोमिटर रहेको छ । यस गाउँपालिकाको केन्द्र साविकको पाखापानी गाविसको कार्यालयमा राखिएको छ । यस गाउँपालिकालाई ८ वडामा विभाजन गरिएको छ ।
दिव्या खोसला कुमार
दिव्या कुमार खोसला विभिन्न भूमिकाहरू गर्छिन् । उनी एक पत्नी हुन्, एक आमा हुन्, एक अभिनेत्री हुन् र एक फिल्मकार हुन् । दिव्या "टी-सीरीज" को प्रमुख भूषण कुमारकी पत्नी हुन् । दुवैको एक छोरा छ, जसको नाम रुहान हो । दिव्याले सन् २००४ को चलचित्र ‘अब तुम्हारे हवाले वतन साथियों’बाट आफ्नो अभिनय करियरको सुरुवात गरेकी थिइन् । सन् २०१४ मा उनले चलचित्र ‘यारियाँ’ र त्यसपछि ‘सनम रे’ को निर्देशन गरिन् ।
पेचेक (लघुकथा)
पेचेक अमेरिकन उपन्यासकार तथा लेखक फिलिप किन्ड्रेक डिकद्वारा लिखित लघुकथा हो ।
हिमाली झ्याप्सी
हिमाली झ्याप्सी नेपालमा पाइने एक प्रकारको चराको नाम हो। यसलाई अङ्ग्रेजीमा ग्रे बुस च्याट (Grey bush chat) भनिन्छ।
पेरिस
पेरिस फ्रान्सको राजधानी र सबैभन्दा ठूलो सहर पनि हो। यसको क्षेत्रफल १०५ वर्ग किमि छ र करिब २० लाख मानिसहरू त्यहाँ बसोबास गर्दछन्। नगर छेउछाउका समेत गणना गर्दा पेरिसको जनसङ्ख्या करिब १ करोड छ।
सेन नदी पेरिसका पुराना भागहरूबाट बग्दछ र यसलाई दुई भागमा बाँड्दछ, जसलाई बायाँ किनारा र दायाँ किनारा नामले चिनिन्छ। यसका वरिपरी थुप्रै जङ्गलहरू छन्।
पेरिस फ्रान्सिसी अर्थतन्त्र, राजनीति, यातायात र संस्कृतिको केन्द्र पनि हो। पेरिसमा थुप्रै कला, सङ्ग्राहलय र ऐतिहासिक भवनहरू छन्। यातायातको केन्द्र भएकोले, पेरिसमा धेरै राम्रा जमीनमुनि चल्ने रेल्वे प्रणाली, बिमानस्थल र स्टेसनहरू छन्। मेट्रोको निर्माण सन् १९००मा गरिएको थियो, र यसको लम्बाई २०० किलोमिटरभन्दा बढि छ।
सहरको शैली बहु-सांस्कृतिक छ, किन भनें यहाँका २० प्रतिशत भन्दा धेरै मानिसहरू फ्रान्स बाहिरका छन्। यहा धेरै प्रकारका रेस्टुराँहरू छन् जहाँ सबै किसिमका खानाहरू पाइन्छन्।
पेरिसका सबैभन्दा प्रशिद्ध स्मारकहरू हुन् इफेल टावर। पेरिस, आर्क दे त्रेअंफ (त्रेअंफको गुम्बज), र लुभ संग्रालय।
पुरैनी
पुरैनी नेपालको मध्यपश्चिमाञ्चल विकास क्षेत्र, बाँके जिल्लामा अवस्थित गाँउ विकास समिति हो।
लुभ्र
लुभ्रमा रहेको सबैभन्दा प्रशिद्ध चित्र लेओनार्दो दा भिञ्चीको मोना लिजा हो, तर त्यहाँ रेन्वार, रामब्राण्ट, रुबेन्स र टिशन का विश्वबिख्यात चित्रहरू पनि छन्।
लुभ्रभित्र धेरै प्रतिमाहरू पनि छन्, जसमध्येका सबैभन्दा प्रशिद्ध मिलोसको शुक्र र सामोथ्रेसको पङ्खे जित हुन्।
लुभ्रको इतिहास
सङ्ग्राहलय भएको ठाँउमा लुभ्र किल्ला भनिने एक किल्ला थियो। यसको निर्माण फ्रान्सका फिलिप द्वितियले गरेका हुन्। पेरिसलाई भाइकिङहरूबाट रक्षा गर्न त्यस दुर्गलाई किल्लाको रूपमा प्रयोग गरिन्थ्यो।
फ्रान्सका राजा शार्ल पाँचौंले त्यस किल्लालाई दरवारमा परिणत गरे। तथापि, फ्रान्सका अर्का राजा, फ्राँस्वा प्रथमले त्यसलाई ढालेर एक नयाँ दरवार निर्माण गराए।
फ्रान्सका राजा आँरी चौथाले लुभ्रमा ग्राँद गालरी (विशाल बरन्डा) थपे। त्यो बरन्डा ४०० मिटर भन्दा लामो र ३० मिटर चौडा छ। त्यसको निर्माण सेन नदी सँगै गरिएको छ। त्यो संसारकै सबैभन्दा लामो भवन थियो।
छिउडिपुशाकोट
छिउडीपुशाकोट  भेरी अञ्चलको दैलेख जिल्लामा पर्ने दुल्लु नगरपालिकाको एक गाउँ हो। विक्रम संवत २०७१ भन्दा पहिले यो गाउँ गा.वि.स. थियो। २०७१ बैशाखदेखी यो गा.वि.स.लाई दुल्लु नगरपालिकामा गाभिएको थियो।
हार्वर्ड कलेज
हार्वर्ड कलेज संयुक्त राज्य अमेरिकाको क्याम्ब्रिज, म्यासेचुसेट्समा रहेको आइभी लिग समूहमा पर्ने एक कलेज हो। हार्वर्ड विश्वविद्यालय अन्तर्गतको यस कलेजमा स्नातक तहसम्मको पढाई हुने गरेको छ। हार्वर्ड विश्वविद्यालयको मूल विद्यालयको रूपमा यस यस कलेजको स्थापना सन् १६३६ मा गरिएको थियो। वर्तमान समयमा यो कलेज संयुक्त राज्य अमेरिकाको उच्च शिक्षाको सबैभन्दा पुरानो संस्था र संसारको सबैभन्दा प्रतिष्ठित कलेजहरूमध्येको एक हो।
हार्वर्ड विश्वविद्यालयको पारम्परिक कला र विज्ञान सङ्कायको एउटा भाग रहेको यस कलेजले कला स्नातक र विज्ञान स्नातक विषयको डिग्री प्रदान गर्ने गरेको छ। यस कलेजमा भर्ना हुनको लागि आउने विद्यार्थीहरूको आवेदनलाई गहन रूपले जाँच गरी मात्रै ५% लाई भर्ना दिने गरिन्छ। यस कलेजमा अध्ययन गर्ने विद्यार्थीहरू ४५० भन्दा बढी पाठ्यक्रम सङ्गठनहरूसँग मिलेर काम गर्ने गरेका छन्।
द प्रिजर्भिङ्ग मेसिन (लघुकथा)
द प्रिजर्भिङ्ग मेसिन अमेरिकन उपन्यासकार तथा लेखक फिलिप किन्ड्रेक डिकद्वारा लिखित लघुकथा हो ।
रुद्राक्ष
रुद्राक्ष(Ultrasum Bead Tree, Rosery Nut), नेपालको मध्य पहाडी क्षेत्रमा पाईने वनस्पति र यसमा फल्ने फल हो । यसको रुख र फल दुबैलाई नेपाली,संस्कृत र हिन्दी भाषामा रुद्राक्ष भनिन्छ । रुद्राक्षको एकै बोटमा एकपटक फल लाग्दा विभिन्न मुख, आकार र विभिन्न नापका दानाहरू फल्दछन् । यसको दानामा माथिबाट झरेका रेखाहरू (Vertical ) रेखाहरू हुन्छन् । त्यही रेखालाई मुख भनिन्छ र जतिवटा रेखा हुन्छन् त्यति नै मुखे रुद्राक्ष भनिन्छ । यो फल(रुद्राक्ष) एक मुखे देखि २७ मुखे सम्म भएकोविश्वास गरिन्छ । यो संस्कृतको रुद्र र अक्षबाट बनेको हो । शाब्दिक अर्थमा यो भगवान शिवको अश्रु जलबिन्दु मानिन्छ । नेपाली शब्दसागर शब्दकोषमा रुद्राक्ष शब्दलाई "लामा-लामा हरिया केशर हाँगामा-फूल सेता हुने स्याउले एक ठूलो जातको रुख र त्यसैको साना ओखर वा तिमिला खाले काँडे फल" भनेर परिभाषित गरिएको छ । रुद्राक्षलाई हाम्रो गाउँघरमा दाना भनेर पनि चिनिन्छ । धार्मिक महादेवको वस्तुका रूपमा वनस्पति रुद्राक्षको महिमा धेरै छ । रुद्राक्षको उत्पत्तिका बारेमा पौराणिक कथा अनुसार भगवान शिवले महाबली दैत्य सुरलाई नाश गर्न लामो समयसम्म चिन्तन गरी आँखा खोल्दा शिवको सूर्यमुखी आँखाबाट बगेको आँसुका थोपा निस्की विभिन्न ठाउँमा छरिन गए । यिनै छरिएका आँसुका थोपा वृक्षमा परिणत हुन गएकाले शिवका आँसुका उपजलाई रुद्राक्ष वृक्षहरू भनेर नामाकरण गरियो । 'रुद्राक्ष रहस्य' नामक पुस्तकका अनुसार रुद्राक्ष २७ मुखीसम्म हुन्छ भनेका छन् भने हालैको खोजअनुसार संसारभरि ३८ मुखीसम्म रुद्राक्ष पाइएको खोजकर्ताले बताएका छन् तर सामान्यतः १ देखि १४ मुखीसम्म मात्र सर्वसुलभ उपलब्ध हुन्छन् । एकमुखी र नौ मुखीदेखि १४ मुखी रुद्राक्ष निकै दुलर्भ मानिन्छ ।
धा‍र्मिक विश्वाश अनुसार एकमुखी रुद्राक्ष भगवान शिव, द्विमुखी श्री गौरी-शंकर, त्रिमुखी तेजोमय अग्नि, चतुर्थमुखी श्री पंचदेव, षष्ठमुखी भगवान कार्तिकेय, सप्तमुखी प्रभु अनंत, अष्टमुखी भगवान श्री गणेश, नवममुखी भगवती देवी दुर्गा, दसमुखी श्री हरि विष्णु, तेरहमुखी श्री इंद्र तथा चौदहमुखी स्वयं हनुमानजीको रूप मानिन्छ । विभिन्न आकारका रुद्राक्ष धारणबाट फल पाइन्छ । अमला आकारको रुद्राक्ष धारण गर्दा सबै अरिष्ट नाश हुन्छ । बयर आकारका रुद्राक्षले सुख र सौभाग्य बढाउँछ । लालगेडी आकारको साना दाना भएको रुद्राक्षबाट सबै मनोरथ पूरा हुन्छन् भनिएको छ । रातो, कालो, सेतो र पहेँलो रङको पनि रुद्राक्ष हुने हुँदा कालो रङ्गको रुद्राक्ष सबैभन्दा राम्रो मानिन्छ । यस्तै जुन रुद्राक्षमा प्वाल नपारीकन धागो छिराउन सकिन्छ त्यो सबैभन्दा राम्रो र सर्वश्रेष्ठ मानिन्छन् ।
रुद्राक्ष पाइने मुख्य स्थान
पश्चिम नेपालको काश्की, स्याङ्जा, पाल्पा, गुल्मी र पूर्वी नेपालको भोजपुर, सङ्खुवासभा र धनकुटामा बढी पाइन्छ । नेपाललगायत भारत, मलेसिया, थाइल्याण्ड, इन्डोनेसिया तथा अस्ट्रेलियाका जङ्गलमा प्रशस्तै पाइन्छ । विश्वभरमा यसका जम्मा १२३ प्रजाति पाइएका छन् । रुद्राक्ष नेपालको अतिरिक्त, बर्मा, इङ्ल्यान्ड, बङ्गलादेश तथा मलेशियामा समेत अत्यधिक पाइने गर्दछ । भारतको बिहार, बङ्गाल, मध्य प्रदेश, आसाम तथा महाराष्ट्र पनि पाइन्छ । विद्वानहरूको भनाई रहेको छ रुद्राक्षको माला धारण गर्नाले मानिसको शरीरमा प्राणको नियमन भै कैयौ प्रकारका शारीरिक तथा मानसिक विकारबाट रक्षा हुने गर्दछ । यसको माला लगाउनाले हृदयविकार तथा रक्तचाप आदि रोगहरूमा विशेष लाभ हुन्छ । यसको बोट १८-२० मीटर सम्म अग्लो हुने र सदाबहार रहने गर्दछ । यसको फल गोलाकार,१.३-२ सेमी व्यास तथा काँचो अवस्थामा हरियो रङ्गको हुन्छ । यसको बीजलाई रुद्राक्ष भनिन्छ । यसको पुष्पकाल तथा फलकाल फेब्रुअरी देखि जुन सम्म हुन्छ ।